ธปท.คาดเงินสะพัดตรุษจีนปีนี้ 7.5 หมื่นล้านบาท
เงินสะพัดเทศกาลตรุษจีน ธปท.เตรียมสำรองธนบัตรรองรับการใช้จ่ายของประชาชน 7.5 หมื่นล้านบาท เพิ่มจากปีที่แล้ว 4%
23 ม.ค. 2559

เงินสะพัดเทศกาลตรุษจีน ธปท.เตรียมสำรองธนบัตรรองรับการใช้จ่ายของประชาชน 7.5 หมื่นล้านบาท เพิ่มจากปีที่แล้ว 4% 
นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งปีะเทศไทย(ธปท.) กล่าวว่า ในเดือนก.พ.ปีนี้ซึ่งเป็นช่วงที่มีเทศกาลตรุษจีนที่จะมีความต้องการใช้จ่ายและถือธนบัตรเงินสดมากกว่าช่วงเวลาที่ไม่มีเทศกาลนั้น ธปท.ได้เตรียมเพิ่มปริมาณธนบัตรชนิดราคาต่าง ๆ เพื่อให้ธนาคารพาณิชย์เตรียมสำรองไว้จ่ายแลกไส้บริการประชาชนในช่วงสองสัปดาห์ก่อนเทศกาลตรุษจีน เป็นมูลค่าสุทธิประมาณ 7.5 หมื่นล้านบาท เพิ่มขึ้นจากช่วงเทศกาลตรุษจีนปีก่อน 4% 
ทั้งนี้ ธปท.ระบุว่า วงเงินเพิ่มดังกล่าว ทำให้การสำรองธนบัตรของธนาคารพาณิชย์ในช่วงเทศกาลตรุษจีนปีนี้ มีมูลค่ารวมทั้งสิ้นประมาณ 1.8 แสนล้านบาท คาดว่าปริมาณธนบัตรในระบบจะเพียงพอต่อความต้องการเบิกถอนเงินของประชาชน